b'\n_START_ARTICLE_\nYoung Corbett III\n_START_SECTION_\n\xc5\xbdivljenje\n_START_PARAGRAPH_\nRodil se je v Italiji, v kraju Rionero in Vulture, o\xc4\x8detu Vitu Giordanoju in materi Gelsomini Capobianco, z dru\xc5\xbeino je emigriral v ZDA, ko je bil \xc5\xa1e zelo majhen. Najprej so se naselili v Pittsburghu, kasneje v kraju Fresno, v Kaliforniji, in sicer leta 1909. Najprej je prodajal \xc4\x8dasopise, v svojem prostem \xc4\x8dasu pa se je ukvarjal z boksom. Med prijatelji je bil znan kot "Ralph Giordano", nato pa je svoj psevdonim zamenjal v "Young Corbett III"._NEWLINE_Boksati je za\xc4\x8del pri 14 letih in je sre\xc4\x8dal veliko prvakov svojega \xc4\x8dasa. Najprej je nastopil 28. septembra 1919, ko je zmagal proti Paulu "Young McGovern" Vautierju. \xc5\xa0tirikrat se je bojeval z Youngom Jackom Johnsonom, trikrat je zmagal, enkrat se je \xc5\xa1lo neodlo\xc4\x8deno. Premagal je tudi druge boksarje, kot Jacka Zivica, Sammyja Bakerja ter Ceferina Garcio._NEWLINE_22. februarja 1933 je zmagal svetovno prvenstvo v velterski kategoriji, ko je premagal Jackie Fields po 10 rundah, amapak je bil premagan 29. maja istega leta od Jimmyja McLarnina. Kasneje je bil preme\xc5\xa1\xc4\x8den v srednjo kategorijo, kjer je zmagal ve\xc4\x8d tekmovanj proti prvakom, kot so Gus Lesnevich, Mickey Walker in Billy Conn. 22. februarja 1938 je postal svetovni prvak v srednji kategoriji potem, ko je premagal Freda Apostolija, ki pa ga bo premagal \xc5\xa1e isto leto, 18. novembra._NEWLINE_Zadnji\xc4\x8d je tekmoval 20. avgusta 1940, ko je premagal Richarda "Sheika" Rangelja. Isto\xc4\x8dasno z boksarsko kariero je bil tudi u\xc4\x8ditelj gibalne vzgoje za California Highway Patrol, lokalno policijo Kalifornije. Svoj prosti \xc4\x8das pa je posve\xc4\x8dal gojenju grozdja. Po smrti, so mu v kraju Fesno posvetili bronasti kip. Leta 1987 je bil vklju\xc4\x8den v World Boxing Hall of Fame in leta 2004 v International Boxing Hall of Fame. Njegov bratranec Al Manfredo je bil tudi bokser, pravnuk Matt Giordano pa se ukvarja z ameri\xc5\xa1kim nogometom.'